b'\n_START_ARTICLE_\nMichael Tan\n_START_SECTION_\nEdukasyon\n_START_PARAGRAPH_\nNagsimula ang karera ni Michael Tan sa pagiging manggagamot ng hayop. Nakakuha siya ng titulo ng doctor sa panggagamot na beterinaryo sa Unibersidad ng Pilipinas. Tuloy-tuloy siyang nakikipagsapalaran sa mga manggagamot ng hayop, ngunit lumipat na siya sa pampublikong kalusugan at pag-aaral ng mga gamut, at itinuloy niya sa medikal na anthropolohiya._NEWLINE_Nakaaral siya si Texas A&M University at nakatanggap ng kanyang Master of Arts sa antropolohiya. Pagkatapos, nakakuha siya ng kanyang PhD ng sientiang panlipunan at politiko galing sa Medical Anthropology Unit ng University of Amsterdam._NEWLINE_Kasalukayan niyang itinutuloy ang paggamit ng kanyang pinag-aralan bilang isang manggagamot ng hayop sa pagtulong sa Philippine Animal Welfare Society at ang Dog Scouts of the Philippines para isulong ang pag-alaga ng mga hayop, at ginagawa ito sa pamamagitan ng pagbibigay ng mga panayam sa iba\xe2\x80\x99t ibang sektor ng lipunan. Kasama rin siya sa mga nagtuturo sa Pamantasang Ateneo de Manila, para ipagtibay ang pagtuturo ng pagiging sensitibo sa mga aspetong pangkultura at panlipunan ng kalusugan.\n_START_SECTION_\nBilang Manunulat\n_START_PARAGRAPH_\nKasalukuyan, mas kilala siya bilang isang kolumnista sa Philippine Daily Inquire dahil sa kanyang Pinoy Kasi kolum na pinagsiumlan niya noong 1997. Ngunit noon pa man, kilala na siya ng mga bihasang akademiko at mga miyembro ng iba\xe2\x80\x99t ibang NGO bilang isang mahusay na manunulat._NEWLINE_Ang pinakabagong libro niya ay "Revisiting Usog, Pasma, Kulam"._NEWLINE_Sa kanyang unang pagsulat sa Pinoy Kasi, inalok niya ang isang bagong paaran ng pag-iisip tungkol sa kulturang Pilipino na gumigitna sa dalawang sukdulang pag-iisip. Una ang walang makitang maganda tungkol sa kanyang bayan at pangalawa sa pagtanggi na may deperensya sa bayan niyang minamahal._NEWLINE_Noong tinanong siya kung bakit \xe2\x80\x9cPinoy Kasi\xe2\x80\x9d ang pamagat ng kanyang kolum, ipinaliwanag ni Tan na ang pariralang \xe2\x80\x9cpinoy kasi\xe2\x80\x9d ay pwedeng isiping ng nagbabasa ng isang talinghaga ng pagkayamot na madalas na ginagamit ng mga naiinis sa bayan, o pwede ring gamitin bilang isang pagpapahayag na pinagmamalaki ang Pinoy._NEWLINE_Noong 2005, natanggap niya ang Dr. Jose P. Rizal Award of Excellence galing sa Manila Times at ang Kaisa Para sa Kaunlaran Foundation. Ayon sa kanila, sa pamamagitan ng kanyang pagsusulat, ineengganyo ni Tan ang nagbabasa na mag-isip, gamit ang kritikal na pamaraan, tungkol sa mga isyung panlipunan. Madalas, ang mga paksa tungkol sa mga relasyong pampamilya, kasarian at transgenerational na mga isyu, pag-aalaga para sa kalikasan, at kasama rin dito sa pag-aalaga sa mga hayop sa bahay, ay nagiging isyu na pinagtatalunan hapag-kainan ng mga bahay. Ang kanyang mga sinusulat ay nagpapahayag ng mga mahalagang impormasyon sa madla na may kahulugan sa kanilang mga buhay.'